Diari Oficial de la Generalitat Valenciana


Sumari del DOGV 5123, del 27-10-2005 (2005/11828)

ORDE de 15 de setembre de 2005, de la Conselleria de Cultura, Educació i Esport per la qual es modifica l'autorització al Centre Professional de Música .Unió Musical d'Alaquàs., d'Alaquàs (València), per canvi de denominació específica i ampliació d'ensenyaments en els graus Elemental i Mitjà.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5123

Data del DOGV
:   27-10-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/11830


Data del document
:   15-09-2005

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * Alaquàs
    * ensenyament privat
    * música
    * centre d'ensenyament
    * educació artística

ORDE de 15 de setembre de 2005, de la Conselleria de Cultura, Educació i Esport per la qual es modifica l'autorització al Centre Professional de Música .Unió Musical d'Alaquàs., d'Alaquàs (València), per canvi de denominació específica i ampliació d'ensenyaments en els graus Elemental i Mitjà. [2005/X11343]  
L'expedient ha sigut iniciat pel representant de la titularitat del Centre Professional de Música .Unió Musical d'Alaquàs., número de codi 73258728, situat a l'avinguda País Valencià, 9, d'Alaquàs (València), en sol·licitud de modificació de l'autorització per a ampliar els ensenyaments que impartix amb la especialitat instrumental de Guitarra, en els graus Elemental i Mitjà, i canviar la seua denominació específica a .Vicent Sanchis i Sanz..  
Per Orde de la Conselleria de Cultura i Educació, de 5 de novembre de 2004 (DOGV de 10.12.2004), es va autoritzar l'obertura i funcionament del Centre Professional de Música de la Unió Musical d'Alaquàs, per a impartir les especialitats instrumentals en Grau Elemental de: Flauta, Oboé, Clarinet, Fagot, Saxòfon, Trompa, Trompeta, Trombó, Tuba, Violí, Viola, Violoncel, Percussió, Piano, Llenguatge Musical i Cor; i en Grau Mitjà de: Flauta, Oboé, Clarinet, Fagot, Saxòfon, Trompa, Trompeta, Trombó, Tuba, Violí, Viola, Violoncel, Percussió, Cant, Piano i totes les assignatures previstes en l'article deu del Decret 151/1993, de 17 d'agost, que es requerixen per a completar els estudis de les especialitats de grau mitjà. I se li van autoritzar 350 llocs escolars per al Grau Elemental i 220 llocs escolars per al Grau Mitjà.   
Vist l'informe favorable de la Unitat d'Inspecció Educativa es desprén que la titulació presentada per a impartir els ensenyaments sol·licitats s'ajusta al que establix la legislació vigent aplicable.   
Vists la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació; el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartisquen ensenyaments artístics i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyaments artístics.   
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE  
Primer  
Modificar l'autorització al següent Centre Professional de Música, per ampliació dels seus ensenyaments i canvi de denominació específica, en els termes que s'especifiquen.   
Anterior denominació específica: .Unió Musical d'Alaquàs.  
Nova denominació específica: .Vicent Sanchis i Sanz.   
Titular: Societat .Unió Musical d'Alaquàs.  
Domicili: av. País Valencià, 9  
Localitat: Alaquàs  
Província: València  
Codi: 21873188  
Nous ensenyaments que s'autoritzen:  
. Ensenyaments musicals de Grau Elemental i Mitjà de l'especialitat instrumental de Guitarra.  
El centre impartirà a més els ensenyaments que se li van autoritzar per l'Orde de 5 de novembre de 2004 (DOGV de 10.12.2004), sense variació del nombre de llocs escolars autoritzats per al Grau Elemental i Mitjà.  
Segon  
La present autorització produirà efectes des de l'inici del curs acadèmic 2005/2006.  
Tercer  
Qualsevol modificació dels termes d'esta orde requerirà la preceptiva autorització de l'administració Educativa.   
Disposició addicional única  
La present orde es publicarà en el Diari Oficial de la Generalitat Valenciana i donarà lloc a les corresponents inscripcions en el Registre de Centres Docents de la Comunitat Valenciana.   
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.  
València, 15 de setembre de 2005  
El conseller de Cultura, Educació i Esport,  
ALEJANDRO FONT DE MORA TURÓN